KOMISIJOS REGLAMENTAS (EB) Nr. 1599/2004
2004 m. rugsėjo 10 d.
dėl tobių žvejybos su valstybės narės, išskyrus Danijos ir Jungtinės Karalystės, vėliava plaukiojančiais laivais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Reglamentą (EEB) Nr. 2847/93 (1), nustatantį bendros žuvininkystės politikos kontrolės sistemą, ypač į jo 21 straipsnio 3 dalį,
kadangi:
(1)
2003 m. gruodžio 19 d. Tarybos reglamentas (EB) Nr. 2287/2003 (2), nustatantis 2004 m. tam tikrų žuvų rūšių ir jų grupių žvejybos galimybes ir atitinkamas sąlygas, taikomas Bendrijos vandenyse ir Bendrijos laivams vandenyse, kuriuose sugavimai yra ribojami, numato tobių kvotas 2004 m.
(2)
Siekiant užtikrinti, kad būtų laikomasi nuostatų dėl žuvų rūšių, kurioms taikomos kvotos, sugavimo kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję suteiktas sugavimų kvotas.
(3)
Pagal Komisijai pateiktą informaciją su valstybės narės vėliava plaukiojančių arba valstybėje narėje, išskyrus Daniją ir Jungtinę Karalystę, įregistruotų laivų tobių sugavimas ICES II a zonoje, Skagerako ir Kategato sąsiauriuose bei Šiaurės jūroje (EB vandenys) jau išnaudojo 2004 m. skirtą kvotą,
PRIĖMĖ ŠĮ REGLAMENTĄ:
1 straipsnis
Su valstybės narės vėliava plaukiojantys arba valstybėje narėje, išskyrus Daniją ir Jungtinę Karalystę, įregistruoti laivai laikomi išeikvoję 2004 m. tobių sugavimui ICES II a zonoje, Skagerako ir Kategato sąsiauriuose bei Šiaurės jūroje (EB vandenys) skirtą kvotą.
Draudžiama žvejoti tobius ICES IIa zonoje, Skagerako ir Kategato sąsiauriuose bei Šiaurės jūroje, laivais, plaukiojančiais su valstybės narės vėliava arba įregistruotais valstybėje narėje, išskyrus Daniją ir Jungtinę Karalystę, taip pat draudžiama laikyti laive, perkrauti ir iškrauti sugautą šią žuvų rūšį šiuose laivuose nuo šio reglamento įsigaliojimo dienos.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugsėjo 10 d.